  Наталья Тетерина Крезьгур техника поттонъя Yamaha Music калыккуспо компания «Кванториум» нылпи технопаркен ӵош Ижкар школаосысь крезьгуръя педагогъёсты дышетонъя ӵектос кылдытоз. Кызьы ивортэ Удмуртиысь Дышетонъя но тодосъя министерстволэн пресс-службаез, таӵе малпан кылдӥз компанилэн ыстэм муртъёсыз улосвыллэн шоркараз вуылэм бере. Матысь дыре милемлы программаосты келялозы, ми огшоры школаосысь крезьгуръя дышетӥсьёсты быръём. Кык кабинет лэсьтэмын луоз: флейтаен шудонъя класс но синтезаторен шудонъя класс. Асьме дышетӥсьёсты Yamaha-лэн ӧнерчиосыз дышетозы, собере ӵектосэз асьме «Кванториумын» быдэстыны мед быгатом шуыса Наталия Медведева, Информатизацияя но дышетонлэсь ӟечлыксэ дунъянъя улосвыл центрлэн кивалтӥсезКомпания дышетон проектъёсты кӧня ке интыын азинтыны чакла. Ижкарын сяна, Томскын, Калининградын но Владимирын. «Кванториум» вылын эскерыны малпало, кызьы лулчеберет юрттэмен пиналъёслэсь техника но тодос удысын быгатонлыксэс азинтыны. «Ми дышетонын выль программаосты кылдытонлы но пыӵатонлы юрттӥськом. Со пӧлын инструментъёсын но, кудзэ ми поттӥськомы», — веразы компанилэн ыстэм муртъёсыз Артём Карпов но Юрий Лисин. Программаосты эскерон дышетскон арлэн пумозяз мыноз. Вань тупатонъёсты пыртэм бере ӵектосэз «Кванториумын» быдэстыны кутскозы. Тегъёс: Дышетон Ижкар Удмуртия пиналъёс крезьгур  